ટોળાએ પરેશ પટેલના ઘર પર હુમલો કરી મકાનમાં ઘૂસી પરેશ પટેલની નેમ પ્લેટ તોડી ભાજપનો ઝંડો સળગાવી દીધો હતો. આ અંગે પરેશ પટેલે રામોલ પોલીસ સ્ટેશનમાં હાર્દિક પટેલ, ગીતાબહેન પટેલ, નચિકેત મુખી સહિત ૭૦ લોકો સામે ફરિયાદ નોંધાવી હતી. પોલીસે આ મામલે પાસના ૧૦ સભ્યની ધરપકડ કરી હતી. પોલીસે અન્ય લોકોની ધરપકડનાં ચક્રો ગતિમાન કર્યાં છે. ઘટનાના પગલે હાલ રામોલ સહિત પાટીદાર વિસ્તારોમાં ચુસ્ત પોલીસ બંદોબસ્ત ગોઠવી દેવામાં આવ્યો છે.